**projektas**

**reg. Nr. T-191**

**2.17. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės tarybos 2017 M. VASARIO 13 D. SPRENDIMO NR. T1-3 „dėl PASVALIO RAJONO SAVIVALDYBĖS LANKYTINŲ VIETŲ SĄRAŠO PATVIRTINIMO“ PAKEITIMO**

2017 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Pasvalio rajono savivaldybės taryba nusprendžia

pakeisti Pasvalio rajono savivaldybės lankytinų vietų sąrašą, patvirtintą Pasvalio rajono savivaldybės tarybos 2017 m. vasario 13 d. sprendimu Nr. T1-3 „Dėl Pasvalio rajono savivaldybės lankytinų vietų sąrašo patvirtinimo“ (toliau – Sąrašas), ir pripažinti netekusiomis galios Sąrašo „Kapinės“ 7, 8 ir 9 eilutes.

Savivaldybės meras

Parengė

Pasvalio rajono savivaldybės tarybos narys

Vilhelminas Janušonis

2017-06-29

Suderinta DVS Nr. RTS-206

Pasvalio rajono savivaldybės tarybai

**AIŠKINAMASIS RAŠTAS**

**Dėl 2017M. VASARIO 13D. SPRENDIMO NR. T1-3 „dėl PASVALIO RAJONO SAVIVALDYBĖS LANKYTINŲ VIETŲ SĄRAŠO PATVIRTINIMO“ PAKEITIMO**

**2017-06-29**

Pasvalys

1. **Problemos esmė.**

Lietuvoje, praėjus daugiau kaip ketvirčiui amžiaus po Nepriklausomybės atkūrimo, tapo beveik norma apie sovietų okupaciją nieko blogo nesakyti. Tai kartais daroma sąmoningai, kartais iš nežinojimo, kartais nesusivokiant, kartais nepagalvojus. Šiuo atveju manau, kad tvirtinat lankytinų objektų sąrašą, didesnė dalis tarybos narių balsavo neapgalvotai ir neatsakingai. Tad ir spendimu patvirtintame sąraše atsirado sovietinių karių kapai, pavadinti antrojo pasaulinio karo karių kapais. Deja kiek man žinoma, minimose kapinėse nepalaidotas nei vienas britų, prancūzų, amerikiečių ar vokiečių karys. Visi palaidotieji yra Sovietų Sąjungos kariai. Kaip žinia iš istorijos, Lietuvą pirmiausia okupavo Sovietai, juos keitė hitlerinės Vokietijos okupacija, o pastaruosius vėl Sovietų Sąjunga. Pasvalio rajono teritorijoje didesni mūšiai tarp abiejų okupacinių kariuomenių vyko tik apie Saločius. Tad tikėtina, kad tame miestelyje tikrai galėjo būti palaidoti sovietų kariai. Tačiau sovietų karių kapinėse greta kareivių, žuvusiųjų mūšiuose, buvo laidojami stribai ir NKVD kareiviai, žuvę mūšiuose su partizanais ar dalyvaudami baudžiamosiose operacijose.

Todėl paversti, okupacinės valdžios kuri atnešė mūsų kraštui ir tautai terorą, kančias, prievartą, trėmimus, kareivių ir jiems tarnavusiųjų, palaidojimo vietas lankytinomis vietomis yra nedovanotina klaida. Ištaisykime ją ir išlaikykime sąžinės egzaminą prieš laisvės kovų dalyvius, politinius kalinius, prieš tremtinius ir visus protėvius, sudėjusius savo aukas už Tėvynės Laisvę.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Patvirtinus minėtą sprendimą bus neiškraipoma istorinė atmintis, sovietinės okupacijos paminklai netaps lankytinomis vietomis, savivaldybė neužsikraus papildoma prievole juos nuolat remontuoti ir prižiūrėti

**3. Skaičiavimai, išlaidų sąmatos, finansavimo šaltiniai.**

Nereikia.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**6. Sprendimo projekto iniciatoriai.**

Savivaldybės tarybos narys Vilhelminas Janušonis

**7. Sprendimo projekto rengimo metu gauti specialistų vertinimai ir išvados**

Pasvalio rajono savivaldybės tarybos narys Vilhelminas Janušonis